section_heading: Anorganski spojevi
paragraph_text: Najvažniji anorganski spojevi arsena su oni s vodikom, kisikom, sumporom i halogenim elementima (poput arsenovih klorida). Unatoč metaloidnom karakteru, arsen gradi kovalentne spojeve s većinom nemetala, dok s metalima tvori međumetalne spojeve, a ne arsenide (koji bi sadržavali As<sup>3−</sup> ion poput fosfida i nitrida). Tako ne postoji niti As<sup>3+</sup> u čvrstom stanju jer je spoj AsF<sub>3</sub> izrazito kovalentne prirode, iako je fluor najelektronegativniji element.<ref>S. Filipović, I. Lipanović, Opća i anorganska kemija, 2. dio, Školska knjiga, Zagreb, 1995. str. 739–753, 789–794.